TI 
amicissimo Spixio interiora Brasiliae peragravi, aliquot annos beatissimae 
terrae mirabilem plantarum abundantiam ut visu usurparem, contigit. 
Haec continentis pars, antea Botanicis nondum perlustrata, proximis de- 
mum decem annis scrutatorum naturae animum advertit, et jam sperare 
licet, fore, ut conjunctis eorum viribus brevi Flora Brasiliae maximam 
partem evulgetur. Quem ad finem ut ego quidem pro virili conferrem, 
benevolo lectori descriptiones et imagines earum plantarum tradidi, quarum 
accuratior notitia ad augendam ornandamque amabilem scientiam maxime 
conducere visa est. Dum in itinere versabar, in diario complura millia 
plantarum descripsi et nonnunquam delineando illustravi; partes fructifica- 
iionis non modo inter papyri plagulas solito more siccavi, sed in spiritu 
vini conservandas curavi easque prospere in patriam adtuli; qua conser- 
vandi ratione fieri potuit, ut plantarum describendarum analyses diligen- 
tius instituerentur. Quia vero, ut ipse solus, quippe aliis simul negotiis 
distentus, liberum hunc elaborarem , tempus non vacavit, dilectissimus 
et praeclarae industriae juvenis, Zuccaniwr, Monacensis, botanicarum 
collectionum Adjunctus, analyses repetendas, plantarum earumque partium 
picturam curandam, descriptiones a me relatas in ordinem redigendas et 
supplendas, totumque opus mecum perficiendum suscepit. Huic igitur 
amatores Dotanices magnam hujus operis partem debent, pro cujus dili- 
gentia et cura grates publicas agere me anim wys impellit. Viros doctos, ad 
quos primum hoc laboriosissimi itineris documentum perveniet, illud eo 
animo accipere velim, quem studium meum sincerum proferendorum 
scientiae finium sperare licet. 
Dabam 
Monaca ex Museo academico 
Idib. Oct. MDCCCXXII. 
Dr. C. F. P. pr Manrnivs. 
